Уладзімір Іванавіч Хільмановіч

Уладзімір Хільмановіч (нар. ; Каменка, Шчучынскі раён, Гродзенская вобласць) — беларускі гісторык, журналіст, праваабаронца.

 Біяграфія 
Нарадзіўся 6 красавіка 1967 гожда ў в. Каменка Шчучынскага раёна Гродзенскай вобласці. У 1984 годзе на выдатна скончыў Ракавіцкую сярэднюю школу. У 1984—1991 гадах вучыўся на гістарычным факультэце Гродзенскага дзяржаўнага ўніверсітэта імя Янкі Купалы. Паводле адукацыі — гісторык, выкладчык сацыяльна-палітычных дысцыплін. З чэрвеня 1985 года да чэрвеня 1987 года служыў у савецкай арміі.

У 1991—1998 гадах працаваў настаўнікам у СШ № 20 Гродна, навуковым супрацоўнікам Беларускага дзяржаўнага музея гісторыі рэлігіі і метадыстам Гісторыка-мемарыяльнага цэнтра аддзелу культуры Гродзенскага гарвыканкама. У 1998 г. скончыў аспірантуру пры кафедры тэорыі і гісторыі беларускай культуры Гродзенскага дзяржаўнага ўніверсітэта (спецыялізацыя — канфесійная гісторыя). У 1997—1998 гг. працаваў на Гродзенскім абласным тэлебачанні.

Аўтар і распрацоўшчык, кіраўнік шэрагу адукацыйных праектаў, сурэдактар серыі брашур для настаўнікаў «Праз адукацыю — да грамадзянскай супольнасці» (выйшла 10 кніг, Шчэцін, 2001—2006), адзін з аўтараў і рэдактараў кнігі «Białoruskie wędrówki», аўтар шматлікіх аналітычных публікацый. Актыўны дзеяч грамадска-палітычнага руху з 1987 года. Адзін з заснавальнікаў першай у Заходняй Беларусі моладзевай грамадскай арганізацыі «Заходне-Беларускае згуртаванне моладзі» (1989). Стаяў ля вытокаў стварэння Гродзенскай асацыяцыі маладых вучоных «Віт» (1995), Гродзенскага рэгіянальнага цэнтра інфармацыйнай падтрымкі грамадскіх ініцыятыў «Трэці сектар» (1996), адзін з ініцыятараў стварэння Беларускага краязнаўчага таварыства імя Тодара Нарбута і іншае.

У 2000—2003 гадах — намеснік старшыні Гродзенскай гарадской арганізацыі БАЖ. Член ГА Беларуская асацыяцыя журналістаў, Міжнароднай асацыяцыі журналістаў і Асацыяцыі спартыўнай прэсы Рэспублікі Беларусь. Друкаваўся ў газетах «Літаратура і мастацтва», «Гродзенская праўда», «Футбол Беларуси», «Прессбол», «Пагоня» (цягам 9 гадоў), «Наша Ніва», «Биржа информации» і іншых. Быў сувыдаўцом інфармацыйна-аналітычнага бюлетэня «Свой Лад» (2002—2004). З 2004 года стала друкуецца ў беластоцкай газеце «Ніва» і на інтэрнэт-сайтах. Аўтар Беларускага календара-даведніка (Вільня, 2007).

З чэрвеня 2008 года вядзе перадачы «Беларускае золата», «Імёны Гародні» і «Краязнаўчыя кропкі» на радыё «Рацыя» (Беласток)Хільмановіч Уладзімір профіль на Kamunikat.org.

Выдаў футбольны даведнік, дзе апісаныя ўсе галы і пенальці чэмпіянатаў свету (1930—2010) і Еўропы (1960—2012).

Уладзімір Хільмановіч — адзін з пераможцаў конкурсу БАЖ «Абяры жыццё».

З чэрвеня 2015 г. член Саюза беларускіх пісьменнікаўЗрілість Хільмановіча.

Суаўтар «Календара Слонімшчыны»(2018).

З 2002 года — сябра праваабарончага цэнтру «Вясна».

19 жніўня 2024 года Хільмановічу завочна прысудзілі пяць гадоў калоніі ўзмоцненага рэжыму і вялізны штраф па экстрэмісцкіх артыкулах.

 Бібліяграфія 


 Беларускае золата. — Беласток: СЕОРВ, 2014. — 248 с. — ISBN 978-83-930408-7-2

 Спасылкі 
 Блог Уладзіміра Хільмановіча  на Радыё «Рацыя»
 Як пісаць ці не пісаць пра палітвязняў і сітуацыю ў Беларусі. Меркаванне Уладзіміра Хільмановіча
 Уладзімір Хільмановіч: Мне было важна, каб даведнік меў агульнабеларускі характар

Катэгорыя:Гісторыкі Беларусі
Катэгорыя:Журналісты Беларусі
Катэгорыя:Праваабаронцы Беларусі
Катэгорыя:Рэпрэсаваныя рэжымам Лукашэнкі
Катэгорыя:Праваабарончы цэнтр «Вясна»